recursal/SuperWikiNEXT-32B huggingface dataset:
ஆரணியிலுள்ள ஒரு கைத்தறி
**ஆரணிப் பட்டு சேலை** (*Arani sarees*) என்பது இந்திய நாட்டில் உள்ள தமிழ்நாட்டின் ஆரணி நகரில் உருவாக்கப்படும் ஒரு பாரம்பரிய பட்டுச் சேலை ஆகும்..இந்த பட்டுப்புடவைகளை ஆரணி நகரில் தயாரிக்கப்படுவதால் ஆரணியை, ஆரணி பட்டு நகரம் (ஆரணி சில்க் சிட்டி) எனவும் அழைப்பர்

சேலை என்பது நான்கு கெஜம் முதல் ஒன்பது கெஜம் வரை நீளமுள்ள தைக்கப்படாதத் துணி ஆகும். சாடி என்ற சமஸ்கிருத சொல்லை வேர்ச்சொல்லாகக் கொண்ட சேலை குறித்த குறிப்புகள் ஐந்தாவது, ஆறாவது நூற்றாண்டு காலத் தமிழ் இலக்கியங்களில் காணப்படுகின்றன. தங்கச் சரிகை வேலைப்பாடுகள் இச்சேலையில் உள்ளது.
ஆரணி சேலை புவிசார் குறியீடு பெற்றுள்ளது.
காஞ்சிபுரத்திற்கு அடுத்தப்படியாக பட்டுப்புடவைகளுக்கு பெயர் பெற்றது இந்த ஆரணி பட்டு நகரம். மாவட்டத்தில் அதிக வருவாய் ஈட்டித்தரும் நகரமாக ஆரணி நகரம் உள்ளது.

ஆரணி பட்டு உற்பத்தியில் மற்றும் விற்பனையில் ஆரணி பட்டுப் புடவைகளுக்கு 2018 ஆம் ஆண்டு தேசிய விருது பெற்றுள்ளது. ஆரணி சேலை புவிசார் குறியீடு பெற்றுள்ளது.[4]

ஆரணி பட்டு வரலாறு
-----------------

இந்த தொழில் அதிக அளவில் ஆரணி மற்றும் ஆரணியை சுற்றியுள்ள பகுதிகளில் தழைத்தோங்கியது. வடமாதிமங்கலம் மற்றும் தேவிகாபுரம் போன்ற ஊர்களில் உள்ள கல்வெட்டுகளில் தறி நெசவு செய்த தகவல்கள் கிடைக்கின்றன. ஆரணியில் பட்டு நெசவு விஜயநகரப் பேரரசு காலத்தில் தொடங்கி ஜாகீர் ஆட்சி காலத்திலும் மற்றும் ஆங்கிலேயர் காலத்திலும் வளர்ச்சி அடைந்தது. தம்பன்ன செட்டியார் என்பவர் அமைத்த பட்டு முற்க்காலையே முதல் ஆலையாக கருதப்படுகிறது. பின்னர் அச்சுக்கட்டும் தொழிலை கண்ணையா நாயுடு என்பவரும், பல வண்ணங்களில் சாயமிடும் முறையை வி. விஜயராகவா நாயுடு என்பவரும் கொண்டு வந்தனர். பின்னர் படிப்படியாக பட்டு உற்பத்தி நெசவாளர்களும், பட்டு உற்பத்தி விற்பனையாளர்களும் பெருகினர்.

### ஆரணி பட்டுக் கைத்தறி குழுமம்

தமிழகத்தில் அசல் வெள்ளி ஜரிகை இழைகளை பயன்படுத்தி நெசவு செய்யும் கைத்தறி பட்டுச் சேலை குழுமங்களிலியே மிகப்பெரிய குழுமமாக ஆரணி இயங்கி வருகிறது. 35000க்கும் மேற்பட்ட பாரம்பரியமான நெசவு கலைஞர்களைக் கொண்டு ஆரணி இயங்கி வருகிறது

மேற்கோள்கள்
-----------

1. ↑
2. ↑  "Kanchipuram Sari - Tamilnadu". Tamilnadu.com. 16 October 2012. Archived from the original on 11 ஏப்ரல் 2013. பார்க்கப்பட்ட நாள் 6 நவம்பர் 2015. `{{cite web}}`: Check date values in: `|archive-date=` (help)
3. ↑  "Madisar Pudavai". Tamilnadu.com. 5 February 2013.
4. ↑  "காப்பகப்படுத்தப்பட்ட நகல்". Archived from the original on 2013-02-16. பார்க்கப்பட்ட நாள் 2015-11-07. `{{cite web}}`: Unknown parameter `|=` ignored (help)
5. ↑  ஆரணி பட்டு வரலாறு மற்றும் ஆரணி பட்டு கைத்தறி குழுமம்

வெளியிணைப்புகள்
---------------

* ஆரணிக்கு அடையாளம் தந்த பட்டு
**பிர் ராதா செர்பா** (*Bir Radha Sherpa*) இந்தியாவைச் சேர்ந்த ஒரு நடனக் கலைஞர் ஆவார். 2017 ஆம் ஆண்டு இசுடார் பிளசு தொலைக்காட்சியில் நடைபெற்ற டான்சு பிளசு (பருவம் 3) மற்றும் டான்சு சாம்பியன்கள் போட்டியை வென்றதற்காக இவர் புகழ்பெற்றார்.

ஆரம்ப கால வாழ்க்கை
------------------

1999 ஆம் ஆண்டு ஆகத்து மாதம் 15 ஆம் தேதியன்று அசாம் மாநிலத்திலுள்ள சில்சார் நகரத்தில் பிர் ராதா செர்பா பிறந்தார். ஒரு ஏழ்மையான குடும்பத்தில் பிறந்த பிர், சிறுவயதில் நடனம் ஆடுவதில் ஆர்வம் காட்டினார், மேலும் எந்தவொரு குறிப்பிடத்தக்க பெரிய நடனப் போட்டியிலும் போட்டியிடுவதற்கு முன்பு தனது பகுதிகளில் பல நேரடி நிகழ்வுகளில் பங்கேற்றார்.

தொழில்
------

### டான்ஸ் பிளசு

பிர் டான்சு பிளசு (பருவம் 3) நிகழ்ச்சிக்காக தேர்வு செய்யப்பட்டார். புனித் பதக் தலைமையிலான குழுவினர் இவரை தேர்ந்தெடுத்தனர். இறுதிப் போட்டிக்குள் நுழைவதற்காக முழு பருவத்திலும் பிர் ஆதிக்கம் செலுத்தினார், இறுதியில் அப்போட்டியை வெற்றிகரமாக வென்றார். டீம் புனித்து அணியில் ஒரு நடனக் கலைஞரின் முதல் வெற்றி இதுவாகும்.

### நடன வெற்றியாளர்கள்

டான்சு வெற்றியாளர்கள் போட்டியில் டான்சு பிளசு நிகழ்ச்சியை பிரதிநிதித்துவப்படுத்த பிர் தேர்ந்தெடுக்கப்பட்டார. அதில் பல்வேறு நிகழ்ச்சிகளில் வெற்றி பெற்ற அல்லது இரண்டாம் இடத்தைப் பிடித்த வெற்றியாளர்களான நடனக் கலைஞர்கள் இடம்பெற்றனர். விருப்பமாக இப்போட்டியில் நுழைந்து, பிர் இந்தப் போட்டியின் இறுதிப் போட்டியில் வெற்றி பெற்றார்.

### டான்சு இந்தியா டான்சு லி'ல் மாசுடர்சு

பருவம் 4 இல் ஓர் அணிக்கு வழிகாட்டியாக இருந்த பிர், தம்மான் கம்னுவை அந்த பருவத்தின் இரண்டாவது வெற்றியாளர் என்ற பட்டத்தைப் பெற உதவினார்.

மேற்கோள்கள்
-----------

1. ↑  "Bir Radha Sherpa – Biography".
2. ↑  "Dance Plus season 3: Bir Radha Sherpa wins the show". .
3. ↑  "Bir Radha Sherpa Wins Dance Plus 3: Here’s A Look At All The Winners Of Dance Plus". .
4. ↑  "Bir Radha Sherpa wins Dance Plus 3".
5. ↑  "Bir Radha Sherpa from Punit Pathak's team is the winner of Dance Plus 3.". .
6. ↑  "Dance Champions: On the sets". *தி டைம்ஸ் ஆஃப் இந்தியா*. .
7. ↑  "Bir Radha Sherpa wins Dance Champions, see photos". *The Indian Express*. ..
8. ↑  "Bir Radha Sherpa Winner Of The Dance Champions 2017".
*சிறுகிழங்கு* பூக்கள்.
*சிறுகிழங்கு*
**சிறுகிழங்கு**, (ஆங்கிலம்: Coleus parviflorus அல்லது Plectranthus rotundifolius) லேபியேட்டே என்ற குடும்பத்தைச் சேர்ந்தது. இது கேரளா, தமிழ்நாட்டின் தென் மாவட்டங்களில் சாகுபடி செய்யப்படும் கிழங்கு வகைப்பயிராகும். இது இந்தியா, இந்தோனேசியா, மலேசியா, இலங்கை,ஆப்ரிக்கா போன்ற வெப்பமண்டலப்பகுதிகளில் காணப்படுகிறது. இது பலவகையான உணவுகள் தயாரிக்கப் பயன்படுகிறது. இதன் மணமும், சுவையும் நுகர்வோரைக் கவரக்கூடியது. இதன் உற்பத்தி குறைவாக இருப்பதால், சந்தையில் இதன் விலை சற்றுக் கூடுதலாகவே இருக்கும்.

சிறுகிழங்கில் 14.7- 20.8% மாவுச்சத்தும், 0.04-0.31% புரதச்சத்தும், 0.57-0.96% சர்க்கரையும் உள்ளது. வடிக்கும் திறனுள்ள செந்தோமிலி மண் இச்சாகுபடிக்கு ஏற்றது. இப்பயிருக்கு நீர் அதிகம் தேவைப்படுகிறது. ஈரப்பதமுள்ள சூழ்நிலை ஏற்றது.

நாற்றங்கால்
-----------

ஒரு ஏக்கரில் நடவு செய்ய 500-600 ச.மீ.நாற்றங்கால் தேவை. 125-150 கி.கி. மட்கிய தொழுஎரு இட்டு உழ வேண்டும். நிலத்தைச் சமப்படுத்தியபின் இதன் கிழங்குகள் 30x15 செ.மீ. என்ற இடைவெளியில் பார்களில் நடப்படுகின்றன. விதைக்க 170-200 கி.கி. கிழங்குகள் தேவை.

நடவு
----

நிலத்தை நன்றாக உழுதபின், கடைசி உழவிற்கு முன்பு 10 டன் மட்கிய தொழுஎரு இட்டு சமப்படுத்த வேண்டும். 15-20 செ.மீ. நீளமுள்ள முளைத்து வரும் தண்டுகள் நடவுவயலில், பார்களில் 30x15 செ.மீ.இடைவெளியில் நடப்படுகின்றன. மார்ச் – ஏப்ரல் மாதங்கள் நடவுக்கு ஏற்றவை. கோ-1, ஸ்ரீதாரா,நிதி போன்றவை சாகுபடிக்கேற்ற இரகங்களாகும். மண் பரிசோதனை செய்து உரமிடலாம். மண் ஆய்வு செய்யாத பட்சத்தில், அடியுரமாக 30:60:50 கி.கி. த:ம:சா/எக்டர் மண்ணில் இட வேண்டும்.மேலுரமாக, நட்ட 45 நாட்களில் 30:0:50 கி.கி. த:ம:சா /எக்டர் இட வேண்டும்.

இது நட்ட 4-5 மாதங்களில் அறுவடைக்குத் தயாராகும். செடிகளைக் கிழங்குகளோடு அகழ்ந்தெடுத்து, கிழங்குகளைப் பிரித்து எடுக்க வேண்டும். 15-20 டன்/ ஏக்கர் என்ற அளவில் மகசூல் கொடுக்கக்கூடியது.

மேற்கோள்
--------

1. 1 2  [Rajmohan K 2007. Coleus(*Coleus parviflorus* Benth.) In.Underutilised and Underexploited Horticultural Crops, 2007, K.V.Peter(ed.) P:29-36]
2. ↑  "Chinese potato (Coleus parviflorus L.)". பார்க்கப்பட்ட நாள் 16 ஆகத்து 2017.
**ரோமுவால்ட் டி'சோசா** (*Romuald D'Souza*) (20 டிசம்பர் 1925 - 1 நவம்பர் 2019) இந்தியவைச் சேர்ந்த இயேசு சபை குரு ஆவார்.

சுயவிவரம்
---------

கோவாவின் அல்டோனாவில் பிறந்த இவர் 1958 இல் பெல்ஜியத்தில் பாதிரியாராக நியமிக்கப்பட்டார். அமெரிக்காவின் நியூயார்க் நகரத்தில் உள்ள போர்தாம் பல்கலைக்கழகத்தில் முதுகலைப் பட்டம் பெற்றார். அதன் பிறகு நியூயார்க் நகரத்தின் கொலம்பியா பல்கலைக்கழகத்தில் மேலும் படித்தார்.

பணிகள்
------

1962 இல் இந்தியா திரும்பிய இவர் 1967 இல் புனே புனித வின்சென்ட் உயர்நிலைப் பள்ளியின் முதல்வராகப் பொறுப்பேற்றார். 1978 இல் கோவாவின் போர்வோரிமில் சேவியர் வரலாற்று ஆராய்ச்சி மையத்தை நிறுவினார். 1982 முதல் 1989 வரை ஜம்சேத்பூரிலுள்ள சேவியர் மேலாண்மைப் பள்ளியின் இயக்குநராகப் பணியாற்றினார். 1987 இல், புவனேசுவரத்தில் சேவியர் மேலாண்மை நிறுவனத்தை நிறுவி, 1993 வரை அதன் இயக்குநராக இருந்தார். 1993 இல், கோவாவின் பனஜியிலுள்ள சேவியர் மேலாண்மை நிறுவனத்தை நிறுவி, அதன் இயக்குநராக 2004 வரை பணியாற்றினார்.

தெற்காசியாவின் மேலாண்மை மேம்பாட்டு நிறுவனங்களின் சங்கம், அகில இந்திய மேலாண்மை படிப்புகள் வாரியம், கோவா பல்கலைக்கழகத்தின் நிர்வாகக் குழு, உட்கல் பல்கலைக்கழகத்தின் கல்விக் குழு போன்ற பல்வேறு கல்வி நிறுவனங்களில் உறுப்பினராக பணியாற்றினார். அமெரிக்க ஐக்கிய நாடுகளின் மேலாண்மை கழகம், சர்வதேச உளாவியளார்கள் அமைப்பு மற்றும் அமெரிக்க உளாவியளார்கள் சங்கம் ஆகியவற்றின் தொழில்முறை உறுப்பினராக இருந்தார். மேலும்,வணிக நெறிமுறைகள், மன அழுத்த மேலாண்மை, மனோவியல் மற்றும் நிறுவன நடத்தை ஆகியவற்றைக் கற்பித்தார். கோவாவில் தற்போது செயல்படாத மரியன் நல்வாழ்வு மேலாண்மை நிறுவனத்தையும் நிறுவினார்.

விருது
------

26 ஜனவரி 2010 அன்று, இந்திய அரசு, இவருக்கு, கல்வி மற்றும் இலக்கியத்தில் இவரது பங்களிப்பிற்காக, இந்தியாவின் நான்காவது உயரிய குடிமகன் விருதான பத்மஸ்ரீ விருதை வழங்கியது.

சான்றுகள்
---------

1. ↑  "Fr Romuald D'Souza passes away at 94 - Times of India". *The Times of India*.
2. ↑  "Padma Shri Awards". *இந்தியா டுடே*. 25 January 2010. .

வெளி இணைப்புகள்
---------------

* Meet the tireless, ageless institution builder | Goa News - Times of India
**சூரஜ் பன்** (*Suraj Bhan*)(1 அக்டோபர் 1928 – 6 ஆகத்து 2006) முன்னாள் ஆளுநர், நாடாளுமன்ற உறுப்பினர் மற்றும் பாரதிய ஜனதா கட்சியின் இந்திய அரசியல்வாதி ஆவார்.

இளமை
----

சூரஜ் பன் பன்சுவால் 1928ஆம் ஆண்டு அக்டோபர் 1ஆம் தேதி அரியானாவின் யமுனா நகர் மாவட்டத்தில் உள்ள மெக்லான்வாலியில் சமர் சமூகத்தில் பிறந்தார். பஞ்சாப் பல்கலைக்கழகம் மற்றும் குருச்சேத்திரப் பல்கலைக்கழகத்தில் முதுகலை மற்றும் இளங்கலைச் சட்டம் படித்தார்.

ராஷ்டிரிய சுவயம்சேவக் சங்கத்தின் தொண்டராகத் தனது பொது வாழ்க்கையைத் தொடங்கினார். இவரது மகன் அருண் குமாரும் பாஜகவில் தொடர்புடையவர். அரியானா மாநகராட்சி தேர்தலின் பொறுப்பாளராக உள்ளார்.

அரசியல் வாழ்க்கை
----------------

சூரஜ் பன் பாரதிய ஜனசங்கத்துடன் தனது அரசியல் வாழ்க்கையைத் தொடங்கினார். இது இறுதியில் பாரதிய ஜனதா கட்சியாக மாறியது. தீவிர அரசியலில் சேர்ந்த பிறகு இவரது கடைசி பெயரான "பான்சுவாலைக்" கைவிட்டார். 4வது (1967–1970), 6வது (1977–1979), 7வது (1979–1984) மற்றும் 11வது மக்களவை (1996–1997) ஆகியவற்றில் அரியானாவின் அம்பாலா நாடாளுமன்றத் தொகுதியில் போட்டியிட்டு வெற்றி பெற்று நாடாளுமன்ற உறுப்பினராகப் பதவி வகித்தார். 1987-ல், இவர் அரியானா சட்டமன்றத்திற்குச் சட்டப்பேரவை உறுப்பினராகத் தேர்ந்தெடுக்கப்பட்டார். தேவி லால் அரசாங்கத்தில் வருவாய் அமைச்சராக பணியாற்றினார் (1987-1989). தேவி லாலின் கட்சியுடனான கூட்டணியை பாஜக முறித்துக் கொண்ட பிறகு, இவர் அரியானா சட்டமன்றத்தில் (1989-1990) எதிர்க்கட்சித் தலைவராக பணியாற்றினார். 1984-ல் பாரதிய ஜனதா கட்சியின் அரியானா மாநிலத் தலைவராக நியமிக்கப்பட்டார். 1996ஆம் ஆண்டில், இவர் வாஜ்பாயின் முதல் அமைச்சகத்தில் விவசாய அமைச்சராக இருந்தார். இதன் பிறகு மக்களவையின் துணைச் சபாநாயகராக (1996-1997) பணியாற்றினார். இவர் 1998 நாடாளுமன்றத் தேர்தலில் போட்டியிட்டுத் தோல்வியடைந்தார். ஆனால் உத்தரப்பிரதேசம் (1998-2000), இமாச்சலப் பிரதேசம் (2000-2003), பின்னர் பீகார் ஆளுநராக (1999) நியமிக்கப்பட்டார். 2002ஆம் ஆண்டில், முன்னாள் இராசத்தான் முதல்வர் பைரோன் சிங் சேகாவத்தின் வேட்புமனு மீது பாஜகாவில் மறுபரிசீலனை செய்யப்பட்டதைத் தொடர்ந்து சூரஜ் பானும் இந்தியத் துணைத் தலைவர் பதவிக்கான போட்டியில் இணைந்தார்.

* பிப்ரவரி 2004 -ல், இவர் பட்டியல் சாதிகள் மற்றும் பழங்குடியினர் ஆணையத்தின் தேசிய தலைவராக நியமிக்கப்பட்டார்.

இறப்பு
------

சூரஜ் பன், 6 ஆகத்து 2006 அன்று புது தில்லியில் 77 வயதில் உடல் உறுப்புகள் செயலிழந்ததைத் தொடர்ந்து மாரடைப்பால் இறந்தார்.

மேற்கோள்கள்
-----------

1. ↑  .
2. ↑  Subhash Mishra (3 April 2000). "Family Face-Off". இந்தியா டுடே. பார்க்கப்பட்ட நாள் 2021-11-01.
3. ↑  Jaskaran Singh (Apr 2, 2019). "Ambala: Ex-MP Suraj Bhan's son Arun Kumar among BJP probables - Times of India". பார்க்கப்பட்ட நாள் 2022-07-01.
4. ↑  "Biographical Sketch of Member of XI Lok Sabha". பார்க்கப்பட்ட நாள் 2022-07-01.
5. ↑  "List of Ex State Presidents".
6. ↑  "Bihar Governor sacks underage minister". .
7. ↑  "Suraj Bhan joins race for VP's post". பார்க்கப்பட்ட நாள் 1 November 2021.
8. ↑  "SC/ST Commission Chairman Suraj Bhan dead". பார்க்கப்பட்ட நாள் 2022-07-01.
அபக்கூக்கு இறைவாக்கினர். பளிங்குச் சிலை. கலைஞர்: டொனாத்தேல்லோ (1386 - 1426). காப்பிடம்: ஃபுளோரன்சு பெரிய கோவில் மணிக்கூண்டு, இத்தாலியா.

|  |
| --- |
| விவிலியத்தின் |
| பழைய ஏற்பாட்டு நூல்கள் |
| 1723 இல் தரங்கம்பாடியில் வெளியிடப்பட்ட முதல் தமிழ் விவிலியம் |
| பொதுத் திருமுறைதொடக்க நூல்
விடுதலைப் பயணம்
லேவியர்
எண்ணிக்கை
இணைச் சட்டம்
யோசுவா
நீதித் தலைவர்கள்
ரூத்து
1 சாமுவேல்
2 சாமுவேல்
1 அரசர்கள்
2 அரசர்கள்
1 குறிப்பேடு
2 குறிப்பேடு
எஸ்ரா
நெகேமியா
எஸ்தர்
யோபு
திருப்பாடல்கள்
நீதிமொழிகள்
சபை உரையாளர்
இனிமைமிகு பாடல்
எசாயா
எரேமியா
புலம்பல்
எசேக்கியேல்
தானியேல்
ஒசேயா
யோவேல்
ஆமோஸ்
ஒபதியா
யோனா
மீக்கா
நாகூம்
அபக்கூக்கு
செப்பனியா
ஆகாய்
செக்கரியா
மலாக்கி |
| இணைத் திருமுறைதோபித்து
யூதித்து
எஸ்தர் (கி)
சாலமோனின் ஞானம்
சீராக்கின் ஞானம்
பாரூக்கு
தானியேல் (இ)
1 மக்கபேயர்
2 மக்கபேயர் |
|  கிறித்தவம் வலைவாசல்  விவிலியம் வலைவாசல் |
| * பா
* உ
* தொ
 |

**அபக்கூக்கு** (*Habakkuk*) என்பது கிறித்தவ மற்றும் யூதர்களின் திருநூலாகிய திருவிவிலியத்தில் (பழைய ஏற்பாடு) இடம்பெறுகின்ற ஒரு நூல் ஆகும்.

பெயர்
-----

**அபக்கூக்கு** என்னும் நூல் மூல மொழியாகிய எபிரேயத்தில் חבקוק (Ḥavaqquq, Ḥăḇaqqûq) என்று அழைக்கப்படுகிறது. கிரேக்கத்தில் Αββακούμ (Abbakouk) என்றும் இலத்தீனில் Habacuc என்றும் உள்ளது.

இறைவாக்கினர் அபக்கூக்கு கி.மு ஏழாம் நூற்றாண்டின் இறுதியில், கல்தேயர் இனத்தாரான பாபிலோனியரின் ஆட்சிக் காலத்தில் வாழ்ந்திருக்கலாம்.

உள்ளடக்கம்
----------

பாபிலோனியர் கொடுமை செய்வதையும் கொள்ளையடிப்பதையும் கண்டு மனம் வெதும்பி ஆண்டவரை நோக்கி, "பொல்லாதவர்கள் நேர்மையானவர்களை விழுங்கும்போது நீர் ஏன் மௌனமாய் இருக்கிறீர்?" என்று வினவிய அபக்கூக்கிற்கு, தாம் குறித்த காலத்தில் தண்டனைத் தீர்ப்பை நிறைவேற்றுவதாகவும், அதுவரை நேர்மையுடையோர் கடவுள்மீது கொண்ட நம்பிக்கையினால் வாழ்வார்கள் என்றும் ஆண்டவர் மறுமொழி கூறினார்.

இந்நூலின் பிற்பகுதி நேர்மையற்றோர், கொடியோர் ஆகியவர்களுக்கு ஆண்டவர் வழங்கும் தண்டனைத் தீர்ப்பைப் பற்றிக் கூறுகிறது. இறுதியில் அமைந்துள்ள பாடல் இறைவனின் மாட்சியையும் புகழையும் எடுத்துரைக்கிறது.

நூலிலிருந்து சில பகுதிகள்
-------------------------

**அபக்கூக்கு 1:2**
  
"ஆண்டவரே, எத்துணைக் காலத்திற்கு 
  
நான் துணை வேண்டிக் கூக்குரலிடுவேன்;
  
நீரும் செவிசாய்க்காதிருப்பீர்?
  
இன்னும் எத்துணைக் காலத்திற்கு
  
வன்முறையை முன்னிட்டு உம்மிடம் அழுது புலம்புவேன்;
  
நீரும் எம்மை மீட்காமல் இருப்பீர்?"

**அபக்கூக்கு 3:17-19**
  
"அத்திமரம் துளிர்த்து அரும்பாமல் போயினும்,
  
திராட்சைக் கொடிகள் கனிதராவிடினும்,
  
ஒலிவ மரங்கள் பயன் அற்றுப் போயினும்,
  
வயல்களில் தானியம் விளையாவிடினும்,
  
கிடையில் ஆடுகள் யாவும் அழிந்து போயினும்,
  
தொழுவங்களில் மாடுகள் இல்லாது போயினும்,
  
நான் ஆண்டவரில் களிகூர்வேன்;
  
என் மீட்பரான கடவுளில் மகிழ்ச்சியுறுவேன்.
  
ஆண்டவராகிய என் தலைவரே என் வலிமை;
  
அவர் என் கால்களைப் பெண்மானின் கால்களைப் போலாக்குவார்;
  
உயர்ந்த இடங்களுக்கு என்னை நடத்திச் செல்வார்."

உட்பிரிவுகள்
------------

| பொருளடக்கம் | நூல் அதிகாரங்கள் மற்றும் வசன வரிசை | 1995 திருவிவிலியப் பதிப்பில் பக்க வரிசை |
| --- | --- | --- |
| 1. அபக்கூக்கின் குற்றச்சாட்டுகளும் ஆண்டவரின் மறுமொழியும் | 1:1 - 2:4 | 1378 - 1379 |
| 2. நேர்மையற்றோர் மேல் வரும் தண்டனைத் தீர்ப்பு | 2:5-20 | 1379 - 1381 |
| 3. அபக்கூக்கின் மன்றாட்டு | 3:1-19 | 1381 - 1382 |
**தாரா செரியான்** (Tara Cherian) ( 1913 மே - 2000 நவம்பர் 7) என்பவர் இந்திய சமூக செயற்பாட்டாளர் மற்றும் அரசியல்வாதி ஆவார். இவர் சென்னை மாநகராட்சியின் முதல் பெண் மேயர் மற்றும் நாட்டிலேயே முதல் பெண் மேயர் என்ற பெருமையைப் பெற்றவர்.   1967 ஆம் ஆண்டில் இந்திய அரசு இவருக்கு பத்ம பூஷன் விருதை வழங்கியது.

ஆரம்பகால வாழ்கை
---------------

இவர் 1913 இல் பிறந்தார். சென்னை பல்கலைக்கழகத்தில் படித்த அவர், ‘கில்ட் ஆஃப் சர்வீஸ்’ நிறுவனத்தில் வேலை பார்த்தார்.

மேயராக
------

இவரது கணவர் செரியனைப் போன்று 1957 இல் இவர் சென்னை மாநகராட்சியின் மேயராக தேர்ந்தெடுக்கப்பட்டார். இவரது பதவிக் காலத்தில்தான் சென்னையில் இலவச மதிய உணவுத் திட்டம் அறிமுகப்படுத்தப்பட்டது.

மேற்கோள்
--------

1. 1 2  "Former Mayor of Chennai dead". *The Hindu*. 8 November 2000. பார்க்கப்பட்ட நாள் 18 September 2015.
2. ↑  "Padma Awards" (PDF). Ministry of Home Affairs, Government of India. 2015. Archived from the original (PDF) on 15 நவம்பர் 2014. பார்க்கப்பட்ட நாள் 21 July 2015.

|
|  |
| முன்னர்**கே. என். சீனிவாசன்** | **சென்னை மாநகராட்சி மன்றத் தலைவர் (மேயர்)**1957-1958 | பின்னர்**கே. கமலக்கண்ணன்** |
**ஆலந்தூர் சட்டமன்றத்துக்கான இடைத்தேர்தல்** அதன் உறுப்பினராக இருந்த தேமுதிகவின் பண்ருட்டி இராமச்சந்திரன் 2013ல் பதவி விலகியதால் ஏற்பட்டது. இத்தேர்தல் 2014ம் ஆண்டின் மக்களவைத் தேர்தலுடன் இணைந்து நடத்தப்பட்டது. இத்தேர்தலில் அதிமுக வேட்பாளர் வெங்கட்ராமன் வெற்றி பெற்றார்.

போட்டியிடும் வேட்பாளர்கள்
-------------------------

இந்த இடைத்தேர்தலில் மொத்தம் பதினான்கு பேர் போட்டியிட்டனர். தேமுதிக சார்பாக எ. எம். காமராசும் திமுக சார்பாக ஆர் எசு பாரதியும், அதிமுக சார்பாக வி. என். பி. வெங்கட்ராமனும், எளிய மக்கள் கட்சி (ஆம் ஆத்மி) சார்பாக ஞாநி சங்கரனும் போட்டியிட்டனர். இத்தேர்தலில் பொதுவுடமை கட்சிகள் ஞானி சங்கரனை ஆதரித்தன. தேமுதிக வேட்பாளர் 2005-2009ல் வாங்கிய பல கோடி ரூபாய் சொத்துக்களை 2011ல் நடந்த உள்ளாட்சி தேர்தலில் பல சொத்துக்களை குறிப்பிட தவறிவிட்டார் என்றும் 2014 இடைத்தேர்தலில் குறிப்பிட்டுள்ளார் எனவும் தேர்தல் ஆணையத்தில் ஞானி குற்றம் சுமத்தினார்.

வாக்குப்பதிவு
-------------

ஆலந்தூர் சட்டமன்றத் தொகுதி, தென் சென்னை மக்களவைத் தொகுதியில் அடங்குகிறது. இங்கு 63.98% வாக்குகள் பதிவாகின.

வாக்கு எண்ணிக்கை மையம்
----------------------

ஜெ.ஜெ. அரசினர் ஆண்கள் மேல் நிலைப்பள்ளி, திருப்பெரும்புதூர், காஞ்சிபுரம் மாவட்டம்.

தேர்தல் முடிவு
--------------

| வேட்பாளர் | கட்சி | பெற்ற வாக்குகள் |
| --- | --- | --- |
| வி. என். பி. வெங்கட்ராமன் | அதிமுக | 89,295 |
| ஆர். எசு. பாரதி | திமுக | 70,587 |
| எ. எம். காமராசு | தேமுதிக | 20,442 |
| நாஞ்சில் வி. ஈசுவர பிரசாத் | காங்கிரசு | 6,535 |
| ஞானி | ஆம் ஆத்மி கட்சி | 5,729 |

மேற்கோள்கள்
-----------

1. ↑  "Left support may help AAP's Gnani in Alandur". Times Of India. பார்க்கப்பட்ட நாள் ஏப்ரல் 25, 2014. `{{cite web}}`: Check date values in: `|accessdate=` (help)
2. ↑  "Gnani Poser on Asset to DMDK Candidate". newindianexpress. பார்க்கப்பட்ட நாள் ஏப்ரல் 25, 2014. `{{cite web}}`: Check date values in: `|accessdate=` (help)
3. ↑  "PC\_wise\_percentage\_polling" (PDF). தமிழ்நாடு தேர்தல் ஆணையம். Archived from the original (PDF) on 2014-05-13. பார்க்கப்பட்ட நாள் ஏப்ரல் 27, 2014. `{{cite web}}`: Check date values in: `|accessdate=` (help)
4. ↑  "காப்பகப்படுத்தப்பட்ட நகல்" (PDF). Archived from the original (PDF) on 2014-09-25. பார்க்கப்பட்ட நாள் 2014-05-17.

உசாத்துணை
---------

* ஆலந்தூர் முடிவுகள் தமிழக தேர்தல் ஆணையத்தின் பக்கம்
[*தொடர்பிழந்த இணைப்பு*]

வெளியிணைப்புகள்
---------------
விவிபேட் இயந்திரம்

**வாக்காளர் சரிபார்க்கும் காகித தணிக்கை சோதனை** (VVPAT) என்பது வாக்குச்சீட்டு இன்றி வாக்களிக்கும் அமைப்பில் வாக்காளர்கள் தாங்களாகவே, தங்களால் பதிவுசெய்யப்பட்ட வாக்குகளை சரிபார்க்கும் முறையாகும். வாக்குப்பதிவு செய்யப்பட்ட பின்பு சரிபார்க்கப்பட்ட காகித ஆவணம் அருகிலுள்ள கண்ணாடிப்பெட்டியில் விழுமாறு இருக்கும். இதன்மூலம் மின்னணு தேர்தல் கருவியில் ஏற்படும் செயலிழப்புகள், முறைகேடுகள் மற்றும் சேமிக்கப்பட்ட மின்னணு தேர்தல் முடிவுகளை தணிக்கை செய்ய ஏதுவாகிறது.

வாக்காளர் சரிபார்க்கும் காகித தணிக்கை சோதனை முதலில் செப்டம்பர் 2013-ல் நாகலாந்து மாநிலத் தேர்தலில் நொக்சன் (சட்டமன்றத் தொகுதி)யில் பயன்படுத்தப்பட்டது.

இந்திய பொதுத் தேர்தலில் ஒரு முன்னோடி திட்டமாக 2014 பொதுத்தேர்தலில் மொத்தமுள்ள 543 பாராளுமன்றத் தொகுதிகளில் 8 தொகுதிகளில் வாக்காளர் சரிபார்க்கும் காகித தணிக்கை சோதனை ( VVPAT ) முறைமை அறிமுகப்படுத்தபட்டது.. அவை லக்னோ, காந்திநகர், பெங்களூரு தெற்கு, மத்தியசென்னை, ஜாதவ்பூர், ராய்ப்பூர், பாட்னா சாஹிப் மற்றும் மிசோரம் தொகுதிகளில் செயல்படுத்தப்பட்டது.

சான்றுகள்
---------

1. ↑  "Nagaland first to use VVPAT device for voting".
2. ↑  "India devises flawless ballot mechanism". Archived from the original on 2014-01-03. பார்க்கப்பட்ட நாள் 2016-03-18.
3. ↑
4. ↑  8 seats having VVPAT facility
5. ↑  "VVPAT, a revolutionary step in voting transparency". DNA. 2014-04-27. பார்க்கப்பட்ட நாள் 2014-04-27.
6. ↑
7. ↑
8. ↑
9. ↑
**இராணி சாந்தா** (*Rani Chanda-*1912-19 சூன் 1997) என்பவர் ஓர் இந்தியக் கலைஞரும் எழுத்தாளரும் ஆவார்.

ஆரம்பகால வாழ்க்கை
-----------------

இராணி சந்தா பூர்ணாசசி தேவி மற்றும் குல சந்திர தே ஆகியோரின் ஐந்து குழந்தைகளில் ஒருவர் ஆவார். இவரது தந்தை இரவீந்திரநாத் தாகூரின் நண்பர். விசுவபாரதியில் இசை, நடனம் மற்றும் கலைகளில் பயிற்சி பெற்ற இவர், இரவீந்திரநாத்தின் நடன நாடக உரைகளில் வழக்கமான பங்கேற்பவராக இருந்தார். இந்தியாவில் உலர் புள்ளி பொறி வரைதலின் முன்னோடியான முகுல் சந்திர டே, இவரது மூத்த சகோதரர் ஆவார்.

படைப்புகள்
----------

இரவீந்திரநாத் தாகூர் முதலில் இராணி சந்தாவினை எழுதுமாறு அறிவுறுத்தினார். அபனிந்திரநாத் தாகூர், இரவீந்திரநாத் கதைகளைச் சொல்லும்போது, தலைப்பைத் தீர்மானிக்க முடியாமல், தான் எடுத்த குறிப்புகளைக் கவிஞருக்குக் காட்டுவார். கவிஞர் இவற்றை விரும்பினார். மேலும் அபனிந்திரநாத்தை இதுபோன்ற கதைகளைச் சேகரிக்க ஊக்குவித்தார். இத்தொகுப்புகள் பின்னர் அபனிந்திரநாத்தின் 70வது பிறந்தநாளில் *கோரோவா* என்ற பெயரில் வெளியிடப்பட்டன.

இரவீந்திரநாத் தாகூர் உடல்நிலை சரியில்லாமல் எழுதக் கூட முடியாதபோது, இராணி சந்தா கவிஞரின் பேச்சைக் கேட்டு கடிதங்களை எழுதுவார். இதில் இவர் கையெழுத்திடுவார். இந்தக் காலகட்டத்தில் கவிஞர் உரைத்த கவிதைகளையும் கட்டுரைகளையும் இவர் பதிவு செய்தார்.

இராணி சந்தா 1942ஆம் ஆண்டில் இந்தியச் சுதந்திர இயக்கத்தில் ஈடுபட்டதற்காகச் சிறையில் அடைக்கப்பட்டார். சிறையில் இருந்த தன்னுடைய நாட்களை விவரிக்கும் *ஜெனானா படோக்* என்ற புத்தகத்தை இவர் எழுதினார். *போத்தே கேட்* எனத் தனது கணவருடன் உத்தியோக பூர்வச் சுற்றுப்பயண அனுபவங்களைப் பற்றி எழுதினார்.

தனிப்பட்ட வாழ்க்கை
------------------

தோட்டம் *ஜீத்-பும்* ஷியாம்பதியில்.
இராணி சந்தா ரவீந்திரநாத் தாகூரின் தனிப்பட்ட செயலாளர் அனில் குமார் சந்தாவை மணந்தார். இது ஒரு காதல் திருமணமாக இருந்தது. இதனைக் கவிஞர் நிகழ்த்திவைத்தார். இவர்கள் திருமண விழா 1934ஆம் ஆண்டில் பம்பாயில் உள்ள டாட்டா அரண்மனையில் நடந்தது. இதில் சரோஜினி நாயுடு, ஆர். ராஜகோபாலாச்சாரி மற்றும் எஸ். இராதாகிருஷ்ணன் போன்ற பிரமுகர்கள் கலந்து கொண்டனர். தாகூரின் மரணத்திற்குப் பிறகு, இவர் தனது கணவருடன் தில்லிக்குச் சென்று தனது வாழ்க்கையின் 20 ஆண்டுகளை அங்கே கழித்தார். 1955ஆம் ஆண்டில், கலாச்சாரக் குழுவில் உறுப்பினராக இருந்த இவர், தனது கணவருடன் கிழக்கு ஐரோப்பா மற்றும் அப்போதைய சோவியத் ஒன்றியத்திற்குச் சென்றார். 1972ஆம் ஆண்டில் சாந்திநிகேதனுக்குத் திரும்பிய இவர், சியாம்பதி என்ற இடத்தில் இறக்கும் வரை தனது ஜீத் பூம் இல்லத்தில் தங்கியிருந்தார்.

விருதுகள்
---------

இராணி சந்தா 1954ஆம் ஆண்டில் தனது பயணக் குறிப்பான *பூர்ணோகும்போவிற்காக* இரவீந்திர புரசுகார் விருதினைப் பெற்றார். இவருக்கு கொல்கத்தா பல்கலைக்கழகம் புவன் மோகினி தங்கப் பதக்கம் வழங்கி கௌரவித்தது. இரவீந்திர பாரதி பல்கலைக்கழகம் இவரது இலக்கியத்திற்காக *டி. லிட்.* பட்டம் வழங்கியது.

மேற்கோள்கள்
-----------

1. 1 2 3  Sengupta, Subodh Chandra. *সংসদ বাঙালি চরিতাভিধান – দ্বিতীয় খণ্ড*. সাহিত্য সংসদ.
2. ↑  George Allen & Unwin. *The International Who's Who 1943–44*. பக். 197.
3. ↑  Sarkar. "Print the legends". *The Hindu*. .
4. ↑  Rani Chanda. *Ghorowa*.
5. ↑  Chanda, Rani. *Jenana Fatok*. Prakash Bhavan.
6. ↑  Chanda, Rani. *Pathe-ghāṭe*. Ananda.
7. 1 2  Mukhopadhay, Abir. "শূন্য নীড়". ABP.
குடியரசுத் தலைவர் திரௌபதி முர்முவிடம் 
கூமி நரிமன் வாடியா பத்மசிறீ விருது பெறுகிறார்.
**கூமி நரிமன் வாடியா** (*Coomi Nariman Wadia*) இந்தியாவைச் சேர்ந்த ஓர் இசைக்குழு இயக்குநர் ஆவார். 1933 ஆம் ஆண்டு ஆகத்து மாதம் ஆறாம் தேதியன்று இவர் பிறந்தார்.

வாழ்க்கை
--------

மும்பையிலுள்ள சர் இயம்செட்ச்சி சிச்சிபாய் கலைப் பள்ளியில் பயின்ற பின்னர் இலண்டன் நகரத்திலுள்ள டிரினிட்டி இசைப்பள்லியில் இரண்டு பட்டயங்களை கூமி நரிமன் வாடியா பெற்றார்.

விக்டர் பரஞ்சோதியால் உருவாக்கப்பட்ட பரஞ்சோதி சேர்ந்திசை அகாடமியில் ஓர் உச்சக்குரலிசைப் பாடகராகச் சேர்ந்தார். பரஞ்சோதி இல்லாத நாட்களில் அவர் வேடத்தையேற்று இசைக்குழுவின் இயக்குநராக செயல்படுவார். 1964 ஆம் ஆண்டில் பரஞ்சோதி இறந்தவுடன் அந்த இசைக்குழுவுக்கு இவர் இயக்குநரானார்.

மேற்கோள்கள்
-----------

1. ↑  "A chorus of celebration" (in en-IN). *The Hindu*. 2017-11-27. .
2. ↑  "Coomi Wadia can go from a Goan folk song to a tango to song from the Vedas with equal flair". *Hindustan Times* (in ஆங்கிலம்). 2023-01-28. பார்க்கப்பட்ட நாள் 2023-08-18.
3. ↑  "Padma Shri - Coomi Nariman Wadia" (PDF).
**இறங்கமைப்பு** என்பது வானூர்தி மற்றும் விண்கலங்களின் கீழ் உள்ள ஒரு அமைப்பாகும். பொதுவாக பல சக்கரங்களைக் கொண்ட அமைப்பான இது, வானூர்திகளால் புறப்பாடு மற்றும் தரையிறங்குவதற்கு பயன்படுத்தப்படுகிறது. மேலும் இந்த வாகனங்கள் தரையில் நகர்வதற்கு இந்த அமைப்பு பயன்படுகின்றது.

ஒரு வானூர்தியைப் பொறுத்தவரை, இந்த அமைப்பு பறக்காதபோது தரையில் அதன் மொத்த எடையையும் தாங்கி நிற்கிறது. இதனால் இந்த அமைப்பானது வானூர்தி புறப்படவும், தரையிரங்கவும், உடற் அமைப்பிறகு சேதமின்றி இயக்க அனுமதிக்கிறது. பனி, நீர் அல்லது செங்குத்தான நிலப்பகுதிகளில் செயல்பாட்டிற்கு, சறுக்காமலிருக்க சிறப்பு உபகரணங்கள் அல்லது மிதவைகள் தேவைப்படுகின்றன. வேகமான பறக்கக்க கூடிய தாரை வானூர்திகளில், பறக்கும் போது காற்றுடன் உராய்வைக் குறைக்க, இந்த இரண்டமைப்பானது வானூர்திகள் உடலமைப்பிற்குள் உள்வாங்குகின்றன. பின்னர் தரையிறங்கும் போது இவை பழைய நிலைக்கு திரும்புகின்றன. இந்த அமைப்பு அதிக எடைகளைத் தாங்குவதால் வலுவாக இருக்க வேண்டும் மற்றும் அதன் வடிவமைப்பு வானூர்தியின் எடை, சமநிலை மற்றும் செயல்திறனை பாதிக்கிறது.

  

இது பெரும்பாலும் மூன்று துணை அமைப்புகளைக் கொண்டுள்ளது, முன்பக்கத்தில் வானூர்தியின் மூக்கு பகுதியின் கீழ் ஒரு துணை அமைப்பையும், நடு அல்லது பின் பகுதியில் உடரமைப்பிற்குக் கீழ் அல்லது பக்கவாட்டு இறக்கைகளின் கீழ் இரண்டு துணை அமைப்புகளையும் கொண்டுள்ளது. ஒவ்வொரு துணை அமைப்பும் ஒன்றுக்கும் மேற்பட்ட சக்கரங்களைக் கொண்டிருக்கலாம். சில சமயங்களில் நான்கு அல்லது ஐந்து துணை அமைப்புகள் கொண்டிருக்கலாம்.

  

உலங்கு வானூர்திகள் அவற்றின் அளவு மற்றும் பங்கைப் பொறுத்து சறுக்கல்கள் அல்லது ஒன்றுக்கும் மேற்பட்ட சக்கர அமைப்புகளைப் பயன்படுத்துகின்றன. சில ஏவூர்தி மற்றும் விண்கலங்களில் இவை பொதுவாக தரையிறங்கும்போது மற்றும் மேற்பரப்பு இயக்கத்தின் போது மட்டுமே பயன்படுத்தப்படுகின்றது, புறப்பாடும் பயன்படுத்தப்படுவதில்லை.

1. ↑  The Design Of The Aeroplane, Darrol Stinton 1983, ISBN 0-632-01877-1, p. 63
2. ↑  Wragg, David W. (1973). *A Dictionary of Aviation* (first ). Osprey. பக். 269. பன்னாட்டுத் தரப்புத்தக எண்:9780850451634.
3. ↑  "Landing gear". *Aviation Dictionary*. பார்க்கப்பட்ட நாள் 2023-11-30.
4. ↑  Hoerner, Dr.-Ing. Sighard F. (1965). "Fluid-Dynamic Drag: Practical Information on Aerodynamic Drag and Hydrodynamic Resistance" (PDF).
5. ↑  Article title பரணிடப்பட்டது 2021-03-10 at the வந்தவழி இயந்திரம் TABLE 1
6. ↑  "Aviation Week 1950-09-11". September 11, 1950 – via Internet Archive.
**எஃப். எக்ஸ். சி. நடராசா** (21 சூலை 1911 - 16 மார்ச்சு 1997 ) ஈழநாட்டின் யாழ்ப்பாணத்தில் உள்ள காரைநகரில் தோன்றியவர். மகாவித்துவான் என்றும், எழுத்தாளர் என்றும் பலராலும் அறியப்பட்டவர். இவர் உருவாக்கிய மட்டக்களப்பு மான்மியம் என்னும் நூல் மிகவும் சிறப்பு வாய்ந்த ஒன்றாகும்.

கல்வி
-----

 காரைநகர் அம்பலச் சட்டம்பியார், சுளிபுரம் அதிபர். சு. சிவபாதசுந்தரம், காரைநகர் உடையார் நாகலிங்கம், காரைநகர் சபாபதிப்பிள்ளை ஆகியோரிடம் தமிழ் இலக்கண இலக்கியங்களை ஆரம்பத்தில் கற்றார். பின்னர் சுவாமி விபுலானந்தரைக் குருவாகக் கொண்டு பாலபண்டிதம் கற்றார். மட்டக்களப்பு கத்தோலிக்கப் பாடசாலைகளில் ஞானச் சகோதரர்களின் ஆதரவில் வளர்ந்தார். அக்காலத்தில் அருட் சகோதரர் இன்னாசிமுத்து, அருட் சகோதரர் பிலிப்பு ஆகியோரிடமும் கற்க நேர்ந்தது.

எழுதிய நூல்கள்
--------------

தளத்தில்  
எஃப். எக்ஸ். சி. நடராசா எழுதிய
 ***நூல்கள்*** உள்ளன.

* மட்டக்களப்பு மான்மியம்
* காரைநகர் மான்மியம்
* ஈழத்துத் தமிழ் நூல் வரலாறு
* ஈழத்து நாட்டார் பாடல்கள்

மேற்கோள்கள்
-----------

1. ↑  சா. தவமணிதேவி (1991),மகாவித்துவான் F. X. C. நடராசா- ஆக்கங்கள் தேர்ந்த நூல் விபரப்பட்டியல், புனித வளனார் கத்தோலிக்க அச்சகம், மட்டக்களப்பு
**பேகம் ஹசரத் மஹல்** (Begum Hazrat Mahal)(c. 1820 – 7 April 1879)இவரின் இயற் பெயர் முஹம்மது கானம் என்பதாகும். ஆனாலும் அவத்தின் பேகம் எனவும் அழைக்கப்பட்டார். ஆங்கிலேயரை எதிர்த்து வீர சுதந்திரம் வேண்டி நின்ற வீரப் பெண்களின் வரலாற்றுப் பட்டியலை வரிசைப் படுத்தும்போது நிச்சயமாக பேகம் ஹஜ்ரத் மஹலுக்கு முக்கிய இடமுண்டு.

நவாப் வஜித் அலி ஷாவின் இரண்டாவது மனைவி தான் பேகம் ஹசரத் மஹல், அவரது கணவர் வாஜித் அலி ஷா கொல்கத்தாவுக்கு நாடு கடத்தப்பட்ட பின்னர், அவத்தின் மாநில விவகாரங்களை பொறுப்பேற்றார் மற்றும் லக்னோவின் கட்டுப்பாட்டை கைப்பற்றினார். அவரது மகன் இளவரசர் பிரிஜிஸ் காதரை அவத்தின் ஆளுநர் பொறுப்பில் நியமித்து ஆட்சியை திறம்பட நடத்தினார்.

1857 ம் ஆண்டு இந்திய கலகத்தின் போது பிரித்தானிய கிழக்கு இந்திய கம்பெனிக்கு எதிராக அவர் கலகம் செய்தார். நேபாளில் புகலிடம் பெற்ற அவர் 1879 ல் இறந்தார்

பிறப்பு
-------

இன்றைய இந்தியாவின் உத்திரபிரதேச மாநிலத்தின் ஒரு பகுதியாக இருந்த அவத்தின் பைசாபாத்தில் 1820 ஆம் ஆண்டு பிறந்தவர், ஒரு முறை மன்னனுடைய கையாட்களின் கண்களில் சிக்கினார் பேகம். பொன்னும் பொருளும் தருவதாக ஆசை காட்டி பெற்றோரை மயக்கி சம்மதிக்க வைத்து, மன்னனின் ஆசைநாயகியாக்க அவளை அழைத்துச் சென்றனர் காவலர்கள். அவரும் (மஹல்) அரசியானார்

பதவியேற்பு
----------

1856-இல் மன்னன் வாஜித் அலிஷா பட்டத்தை இழந்தார், கல்கத்தாவில் சிறைவைக்கப்பட்டானர், தலைநகர் லக்னோவில் இருந்த பிரித்தானிய கமிஷனர் சர் ஹென்றி லாரன்ஸ் கைக்கு அதிகாரம் மாறியது. நாடே கொந்தந்தளித்தது. ஆங்காங்கே பிரிட்டிஷாரைக் கொன்று குவித்தவாறே சிப்பாய்கள் தலைநகரம் நோக்கி முன்னேறிக் கொண்டிருந்தனர். ஆங்கிலேயப் பெண்களையும் குடும்பத்தினரையும் பாதுகாப்பாக ஒரு கோட்டைக்குள் இருத்திவிட்டு சிப்பாய்களை லக்னோவின் எல்லையிலேயே முறியடிக்கப் புறப்பட்டான் ஹென்றி லாரன்ஸ். இந்திய சிப்பாய்களிடம் படுதோல்வியுற்று கோட்டைக்குள் ஒளிந்து கொண்டான் ஹென்றி லாரன்ஸ்.

வெற்றி பெற்ற சிப்பாய்களுக்கோ சரியான தலைவனில்லை, அடுத்து என்ன செய்வதென்றும் புரியவில்லை மன்னனும் கல்கத்தாவில் சிறையில். பட்டத்தரசிகளும் பயந்திருந்த நேரம் மன்னரின் பிள்ளைகளில் யாரையேனும் மன்னனாக அறிவிக்குமாறு மன்றாடினார்கள். நடுங்கிய அரசிகள் மறுத்தனர். 
ஆனால் அந்த பொறுப்பை துணிந்து ஏற்க ஹசரத் மஹல் முன் வந்தார். தன் 10 வயது மகனை மன்னனாக்கித் தானே காப்பாளராகப் பெறுப்பேற்றுக் கொண்டாள்.
**இசுடிம்பலீயன் பறவைகள்** என்பவை கிரேக்கத் தொன்மவியலில் காணப்பட்டு வந்த பறவைகளின் கூட்டம் ஆகும். இசுடிம்பலீயா எனும் ஏரி அல்லது சதுப்புநிலத்தின் அருகில் உள்ள மரங்களில் இவை வாழ்ந்து வந்தன. இவை ஆயிரக்கணக்காக கூட்டம் கூட்டமாக வாழ்ந்து வந்தன. இவை மனிதர்களையும் உண்ணக்கூடிய மிகவும் கொடிய பறவைகளாகக் கூறப்பட்டுள்ளது. இவற்றின் அலகு வெண்கலத்தினாலும் இறகுகள் பலம் வாய்ந்த உலோகத்தினாலும் செய்யப்பட்டது என நம்பப்படுகிறது..

தொன்மவியல்
----------

எர்க்குலிசின் பன்னிரு வேலைகளில் ஆறாவதாக அவனுக்குக் கொடுக்கபட்ட வேலை மிகக் கொடிய இசுடிம்பலீயன் பறவைகள் கொல்வது அல்லது விரட்டி அடிப்பது என்பதாகும்.

### எர்க்குலிசின் ஆறாம் வேலை

பறவைகள் வசித்து வந்த ஏரிப்பகுதியை எர்க்குலிசு வந்தடைந்தான். எந்தவித திட்டங்களோ முன்னேற்பாடுகளோ இன்றி வந்த அவனுக்கு ஏதெனா தெய்வம் தக்க தருணத்தில் வந்து உதவி செய்தாள். எர்க்குலிசிற்கு அவள் குரோடோலா எனப்படும் இரு பாரிய தட்டுக்களை வழங்கினாள். இவற்றை இரு கைகள் மூலம் தட்டுவதனால் பாரிய ஓசையை எழுப்ப முடியும். இத்தட்டுகள் ஆயுதக் கடவுளான எப்பெசுடசுவினால் செய்யப்பட்டவையாகும். அருகில் உள்ள மலையினில் ஏறிய எர்க்குலிசு அவ்விரு பாரியதடுக்களையும் தட்டி மரத்தில் இருந்த பறவைகளை வெளிவரச் செய்தான். பின்னர் ஐதராவின் விஷம் தோய்ந்த அம்புகள் மூலம் அப்பறவைகளைத் தாக்கினான். அவனது தாக்குதலை எதிர்கொள்ள முடியாத பறவைகள் சில அவ்விடத்தைவிட்டு பறந்து சென்றதுடன் பல்வேறு பறவைகள் இறந்தும் போயின.

மேற்கோள்கள்
-----------

1. ↑  "Arriving at the lake, which was deep in the woods, Hercules had no idea how to drive the huge gathering of birds away. The goddess Athena came to his aid, providing a pair of bronze krotala, noisemaking clappers similar to castanets. These were no ordinary noisemakers. They had been made by an immortal craftsman, Hephaistos, the god of the forge". பார்க்கப்பட்ட நாள் 24 மார்ச் 2016. `{{cite web}}`: Check date values in: `|accessdate=` (help)
2. ↑  "Climbing a nearby mountain, Hercules clashed the krotala loudly, scaring the birds out of the trees, then shot them with bow and arrow, or possibly with a slingshot, as they took flight". பார்க்கப்பட்ட நாள் 24 மார்ச் 2016. `{{cite web}}`: Check date values in: `|accessdate=` (help)
Phong Nha cave in Phong Nha-Ke Bang National Park
Tien Son cave in Phong Nha-Ke Bang National Park
**போங் நா-கே பாங்** (வியட்நாமிய மொழிe: *Vườn quốc gia Phong Nha-Kẻ Bàng*) வியட்நாமின் குவாங் பின் என்னும் மாகாணத்திலுள்ள ஒரு தேசிய பூங்கா ஆகும். இந்த மாகாணத் தலைநகரமான டாங் ஓயில் இருந்து 44 கிலோமீட்டர் தொலைவிலும், வியட்நாமின் தலைநகர் அனோயில் இருந்து 450 கிலோமீட்டர் தொலைவிலும் உள்ளது.

இதற்கு "சான் டூங்" என்று பெயர். யாருடைய கண்களுக்கும் தட்டுப்படாத, இந்த அதிசைய குகை 1991ஆம் ஆண்டில்தான் வெளிச்சத்துக்கு வந்தது.பிரித்தானிய குகை ஆராய்ச்சியாளர்கள் இக்குகையை கண்டுபிடித்தனர். இங்கே 70 கிலோமீட்டர் மொத்த நீளம் கொண்ட 300 குகைகள் காணப்படுகின்றன. உயரம் 80 மீட்டர், அகலம் 80 மீட்டர்.இவற்றுள் சுமார் 20 கிலோமீட்டர் நீளம் கொண்ட பகுதியை வியட்நாமிய அறிவியலாளர்களும், பிரித்தானிய அறிவியலாளர்களும் ஆய்வு செய்தனர். இப் பூங்காவில் பல நிலக்கீழ் ஆறுகள் உள்ளதுடன், உயிரியல் பல்வகைமைத் தன்மை கொண்டதாகவும் விளங்குகிறது.50 லட்சம் ஆண்டுகளாக மலைக்கு அடியில் ஓடிய ஆறால்,இக்குகை உருவானதாக்க் குகை ஆராய்ச்சியாளர்கள் கூறுகிறார்கள். இதன் காரணமாகவே "மழை ஆறு" என்ற பொருளுள்ள "சான் டூங்" என்ற பெயர் இக்குகைக்கு வைக்கப்பட்டதாக கூறுகின்றனர். 2003 ஆம் ஆண்டில் யுனெசுக்கோ இதனை ஒரு உலக பாரம்பரியக் களமாக அறிவித்தது. நீண்ட ஆராய்ச்சிக்குப் பிறகு 2009இல் இக்குகை **உலகின் மிகப்பெரிய குகையாக** அறிவிக்கப்பட்டது.

விக்கிமீடியா பொதுவகத்தில்,  
 ***Phong Nha-Ke Bang National Park***   
என்பதில் ஊடகங்கள் உள்ளன.
**விவேக் சகாய் (Vivek Sahai)** இந்தியாவில் போக்குவரத்து மற்றும் மேலாண்மை நிபுணர் ஆவார். 1973 ஆம் ஆண்டுத் தொகுதியில் தேர்ந்தெடுக்கப்பட்டு இந்திய இரயில்வே போக்குவரத்து சேவை அதிகாரியாகப் பணியாற்றினார். 01-06-2010 முதல் 30-06-2011 வரை இரயில்வே வாரியத்தின் தலைவராகவும், இந்திய அரசின் முன்னாள் முதன்மை செயலாளராகவும் நியமிக்கப்பட்டார். கூடுதலாக, இவர் இந்திய பிரத்யேக சரக்கு நடைபாதை ஆணையத்தின் தலைவராக இருந்தார். மேலும் இந்திய அரசின் தேசிய போக்குவரத்து மேம்பாட்டுக் கொள்கைக் குழுவிலும் இவர் பணியாற்றினார். கடந்த காலத்தில், கோல் இந்தியா நிறுவனத்தின் இயக்குநராக 2007 ஆம் ஆண்டு சூலை மாதம் 9 ஆம் தேதி முதல் 2008 ஆம் ஆண்டு ஆகத்து மாதம் 20 ஆம் தேதி வரை பணியாற்றினார். பிபாவாவ் இரயில்வே ஆணைய நிறுவனத்தின் இயக்குநராகவும் பணியாற்றியுள்ளார்.

2006 ஆம் ஆண்டில் மும்பை தொடர் குண்டுவெடிப்புகளுக்கு இரயில்வே துறையை பொறுப்பாகக் கையாண்டதற்காக இவர் குறிப்பாக பாராட்டப்படுகிறார் 

ஓய்வுக்குப் பிறகு, 2013 ஆம் ஆண்டில் இரயில்வே அமைச்சரின் ஆலோசகராக பெரிய திட்டங்களை வழிநடத்த உதவுவதற்காக இவர் திரும்ப அழைக்கப்பட்டார்.

சகாய் அப்சர்வர் ரிசர்ச் அறக்கட்டளையின் ஒரு புகழ்பெற்ற சக ஊழியராக உள்ளார்.

மேற்கோள்கள்
-----------

1. ↑  "How were Mumbai locals restored in 4 hours". *Indian Express*. July 16, 2006. .
2. ↑  "New Role". *Indian Express*. November 14, 2013. .
**இம்மியப் பொருள்** (*Trace Element*) என்பது ஒரு குறிப்பிட்ட பொருளில் மிக மிகச் சிறிதளவே உள்ள வேற்றுப்பொருளைக் குறிக்கும். அளவீட்டு வேதியியலில் ஒரு வேற்றுப்பொருளின் சராசரி அடர்த்தி, அது இருக்கும் பொதுப் பொருளில் ஒரு கிராமுக்கு 100 மைக்ரோ கிராம் இருந்தால் அதனை *இம்மியப்பொருள* எனப்படும். வேறு விதமாக கூறுவதென்றால் B என்னும் ஒரு பொருளில் உள்ள 1 மில்லியன் அணுக்களுக்கு, A என்னும் பொருளின் 100 அணுக்கள் இருந்தால், A என்னும் பொருளை இம்மியப்பொருள் என்பர்.

உயிர்வேதியியலில் ஓர் உயிரினம் சரிவர வளர்ச்சி பெற்று உயிர்வாழ்வதற்குத் தேவைப்படும், அடிப்படையான, ஆனால் மிக மிகச் சிறிதளவே தேவைப்படும் ஒரு பொருளை இம்மியப் பொருள் அல்லது இம்மிய ஊட்டுப்பொருள் அல்லது நுண்ணிய ஊட்டுப்பொருள் என்பர்.

புவிவேதியியலில், கனிமங்களைப் பற்றி கூறும் பொழுது, ஒரு மில்லியன் பங்கில் 1000 பங்குக்கும் குறைவாக இருந்தால், அதாவது 0.1 % க்கும் குறைவாக இருந்தால் அதனை இம்மியப்பொருள் என்பர்.

எனவே இம்மியப்பொருள் என்பது துறைதோறும் சற்று மாறுபடும் பொருள் கொண்டது.

மேற்கோள்கள்
-----------

1. ↑  Bhattacharya, Preeti Tomar; Misra, Satya Ranjan; Hussain, Mohsina (2016-06-28). "Nutritional Aspects of Essential Trace Elements in Oral Health and Disease: An Extensive Review" (in en). *Scientifica* **2016**: 1–12. doi:10.1155/2016/5464373. பப்மெட்:27433374.
2. ↑  "Definition of Trace element". *www.merriam-webster.com* (in ஆங்கிலம்). பார்க்கப்பட்ட நாள் 30 June 2023.
3. ↑  "What are Trace Elements ?" (PDF).
**இணைப்புத் தரவு** என்பது அமைப்புடைய தரவுகளை ஒன்றோடு ஒன்று இணைக்ககூடியவாறும், பொருளுணர் முறையில் வினவக்கூடியவாறும் வெளியிடுவதற்கான முறையினைக் குறிக்கிறது. இதனைத் தரவுகளின் வலைப் பின்னல் என்று விபரிப்பர். இணைப்புத் தரவு ஏற்கனவே பரவலாகப் பயன்படுத்தப்படும் இணையத் தொழில்நுட்பங்களான எச்.ரி.ரி.பி (HTTP), சீரான வள அடையாளங்காட்டி (URI), வள விபரிப்புச் சட்டகம் (RDF) ஆகியவற்றைப் பயன்படுத்தி, அவற்றை விரிவாக்கி அமைகிறது. உலகாளாவிய வலையில் உள்ள தகவல்களை மனிதர்கள் மட்டும் அல்லாமல் இயந்திரங்களும் இலகுவான முறையில் பயன்படுத்த இந்தத் தொழில்நுட்பம் உதவுகின்றது.

2006 ஆம் ஆண்டு அளவில் உலகளாவிய வலை கண்டுபிடிப்பாளரான ரிம் பேர்னேர்ஸ்-லீயினால் இந்தத் தொழில்நுட்பம் பரந்து அறிமுகப்படுத்தப்பட்டது. 2010 களில் நூலகங்கள், ஆவணகங்கள், பல்கலைக்கழகங்கள், ஆய்வு நிறுவனங்கள், அரச நிறுவனங்கள், வணிக நிறுவனங்கள் இதனை கூடிய அளவில் பயன்படுத்தத் தொடங்கி உள்ளன.

கொள்கைகள்
---------

ரிம் பேர்னேர்ஸ்-லீ நான்கு கொள்கைகளை இணைப்புத் தரவு தொடர்பாக 2006 முன்வைத்தார். அவை பின்வருமாறு:

* தகவல் வளங்களையும் (எ.கா வலைப்பக்கம், கோப்பு, படிமம்), தகவல் அல்லா வளங்களையும் (எ.கா பொருள், கருத்து) யு.ஆர்.ஐ (URI) பெயர் கொண்டு இனங்காட்டுதல்.
* எச்.ரி.ரி.பி யு.ஆ.ஐ களைப் பயன்படுத்தல் மூலம் இந்த வளங்களைப் பற்றிய தகவல்களைக் கண்டறிய உதவுதல் (dereferencing using http)
* ஒருவர் யு.ஆர்.ஐ பெயரை அணுகும் போது, பயன்படக்கூடிய தகவல்களைத் திறந்த சீர்தரங்களைப் பயன்படுத்தி வழங்குதல் (எ.கா ஆர்.டி.எப் (RDF), எசுபார்க்குவல் (SPARQL))
* பிற வளங்களுக்கு இணைப்புத் தருதல். இதன் ஊடாக மேலதக வளங்களைக் கண்டறிய உதவுதல்.

மேற்கோள்கள்
-----------

1. ↑  "Linked Data". W3C. பார்க்கப்பட்ட நாள் 5 செப்டம்பர் 2016. `{{cite web}}`: Check date values in: `|accessdate=` (help)
2. ↑  Tim Berners-Lee (2006-07-27). "Linked Data". W3. பார்க்கப்பட்ட நாள் 5 செப்டம்பர் 2016. `{{cite web}}`: Check date values in: `|accessdate=` (help)
**பி. ஜெயசந்திரன்** (மலையாளம்: : പി.ജയചന്ദ്ര൯, ஆங்கில மொழி: *P. Jayachandran*; பிறப்பு: மார்ச் 3, 1944) தென்னிந்தியத் திரைப்படப் பின்னணிப் பாடகர். தமிழ், மலையாளம், கன்னடம்,தெலுங்கு மற்றும் இந்தி மொழித் திரைப்படங்களில் பாடியுள்ளார். அவர் இந்திய தேசிய திரைப்பட விருதை ஒருமுறையும் தமிழக அரசின் மாநில திரைப்பட விருதை நான்கு முறையும் கேரள மாநில திரைப்பட விருதை நான்குமுறையும் பெற்றுள்ளார். 1997 ஆண்டு தமிழக அரசின் கலைமாமணி விருது பெற்றார்.

வாழ்க்கைச் சுருக்கம்
--------------------

ஜெயச்சந்திரன் எர்ணாகுளத்தின் இரவிபுரம் பகுதியில் புகழ்பெற்ற இசைக்கலைஞரும் கொச்சி அரச பரம்பரையைச் சேர்ந்தவருமான ரவிவர்மா கொச்சனியன் தம்புரானுக்கும் சுபத்திரா குஞ்சம்மாவிற்கும் பிறந்தவர். அன்னையின் தூண்டலால் ஆறு வயதிலேயே மிருதங்கம் வாசிக்கப் பயின்றார். எட்டு வயதில் கிறித்தவ தேவாலயங்களில் பக்திப் பாடல்கள் பாடத்தொடங்கினார். இரிஞ்சாலகுடாவில் வளர்ந்த ஜெயச்சந்திரன் அங்குள்ள தேசியப் பள்ளியில் படித்து வந்த நேரத்தில் பள்ளிப் போட்டிகளில் மிருதங்கம் மற்றும் மெல்லிசையில் பல பரிசுகளைப் பெற்று வந்தார். மாநில பள்ளிச்சிறுவர்களுக்கான ஓர் போட்டியில் 1958ஆம் ஆண்டு சிறந்த மிருதங்கக் கலைஞராக பரிசு பெற்றார். இதேப் போட்டியில் பின்னணிப் பாடகர் யேசுதாஸ் சிறந்த செவ்விசைப் பாடகராக தேர்வு பெற்றார்.

விலங்கியலில் பட்டப்படிப்பை முடித்துக் கொண்டு 1965 இல் ஜெயச்சந்திரன் சென்னை வந்து சேர்ந்தார்.

திரை வாழ்வு
-----------

1965 இல் இந்திய பாக்கித்தான் போர் நிதி நிகழ்ச்சி ஒன்றில் கலந்து கொண்டு ஜெயச்சந்திரன் பாடினார். அந்த நிகழ்ச்சிக்கு வந்திருந்த ஏ. வின்சென்ட், தயாரிப்பாளர் ஆர். எஸ். பிரபு ஆகியோர் ஜெயச்சந்திரனை அவர்களின் *குஞ்சாலி மரக்கார்* என்ற மலையாளப் படத்தில் பாட வைத்தார்கள். இப்படம் வெளிவரும் முன்னரே ஜெயச்சந்திரன் பாடிய *களித்தோழன்* படம் வெளி வந்தது. 1972ஆம் ஆண்டு "பணிதீராத வீடு" என்ற மலையாளத் திரைப்படத்தில் எம். எஸ். விஸ்வநாதன் இசையமைப்பில் பாடிய *நீலகிரியுடே* என்ற பாடலுக்காக முதல் கேரள மாநில விருது பெற்றார்.1985ஆம் ஆண்டு "ஸ்ரீ நாராயண குரு" என்ற மலையாளத் திரைப்படத்தில் அவரது பாடல் *சிவசங்கர சர்வ சரண்ய விபோ*, தேசியத் திரைப்பட விருதினைப் பெற்றுத் தந்தது. ஏ. ஆர். ரகுமான் இசையில் கிழக்குச்சீமையிலே படத்தில் அவரது பாடல் *கத்தாழம் காட்டுவழி* தமிழ்நாடு மாநில திரைப்படவிருது பெற்றது.

1975ஆம் ஆண்டு ஏ.ஆர்.ரகுமானின் தந்தை ஆர். கே. சேகர் இசையமைத்த "பெண்படா" என்ற மலையாளத் திரைப்படத்தில் *வெள்ளி தேன் கிண்ணம் போல்* என்ற இவரது பாடல், ஒன்பது வயதில் **திலீப் சேகர்** என்ற ஏ. ஆர். ரகுமான் இசையமைத்த முதல் பாடலாகக் கருதப்படுகிறது.

1. 1973ம் ஆண்டு வெளியான அலைகள் தமிழ் படத்தில் ""பொன்னென்ன பூவென்ன பெண்ணே..."" என்ற பாடலை எம் எஸ் வி இசையில் அறிமுகம்.

மேற்கோள்கள்
-----------

1. ↑  "First song of the legendary composer A.R.Rahman".

வெளியிணைப்பு
------------

* அலுவல்முறை வலைத்தளம்
***துடுப்பாட்ட விதிகள்*** (laws of cricket) என்பது உலகளவில் துடுப்பாட்ட விளையாட்டின் விதிகளைக் குறிப்பிடும் ஒரு குறியீடாகும். அறியப்பட்ட முதல் துடுப்பாட்டக் குறியீடு 1744 இல் தயாரிக்கப்பட்டது. 1788 ஆம் ஆண்டு முதல், இலண்டன் இலார்ட்ஸ் துடுப்பாட்ட மைதானத்தில் உள்ள தனியார் *மேரிலேபோன் கிரிக்கெட் கிளப்* (எம்.சி.சி) க்குச் சொந்தமான இந்தக் குறியீடு அந்தச் சங்கத்தினால் பராமரிக்கப்படுகிறது. தற்போது 42 சட்டங்கள் உள்ளன (எப்போதும் "L" ஆனது தலைப்பெழுத்துடன் எழுதப்படும்), இது விளையாட்டை எப்படி விளையாட வேண்டும் என்பதற்கான அனைத்து அம்சங்களையும் விவரிக்கிறது. MCC சட்டங்களை ஆறு முறை மறு-குறியீடு செய்துள்ளது, ஒவ்வொன்றும் ஒன்றுக்கும் மேற்பட்ட பதிப்புகளை உருவாக்கும் இடைக்காலத் திருத்தங்களுடன். மிக சமீபத்திய குறியீடு (ஏழாவது) அக்டோபர் 2017இல் வெளியிடப்பட்டது; இதன் 3வது பதிப்பு 1 அக்டோபர் 2022 அன்று நடைமுறைக்கு வந்தது 

முன்னாள் துடுப்பாட்ட அதிகாரப்பூர்வ ஆளும் குழுவான எம்.சி.சி இந்தப் பொறுப்பை பன்னாட்டுத் துடுப்பாட்ட அவையிடம் (ஐ.சி.சி) ஒப்படைத்துள்ளது. ஆனால் MCC சட்டங்களின் பதிப்புரிமையைத் தக்க வைத்துக் கொண்டுள்ளது மட்டுமல்லாது அவற்றை மாற்றக்கூடிய ஒரே அமைப்பாகவும் உள்ளது, இருப்பினும் இது பொதுவாக ஐசிசி மற்றும் துடுப்பாட்ட நடுவர்கள் மற்றும் புள்ளிக் கணக்கீட்டாளர் சங்கம் போன்றவர்களுடன் தீவிர ஆலோசனைக்குப் பிறகு மட்டுமே செய்யப்படுகிறது.

வரலாறு
------

### 1744 குறியீடு

* நாணய சுழற்சி செய்ய வேண்டும்.
* இலக்கக் குச்சி 22 அங்குலங்கள் (560 mm) இருக்க வேண்டும் ஆறு அங்குலத்துடன் (152) உயரம் மிமீ) இணைப்பன்கள் இருக்க வேண்டும் ;
* பந்து ஐந்து மற்றும் ஆறு அவுன்சுகள் (140 மற்றும் 170 கிராம்கள்) வரை எடையுள்ளதாக இருக்க வேண்டும் ;
* நிறைவு நான்கு வீச்சுகளைக் கொண்டது.
* பிழை வீச்சு என்பது, என்பது பந்து வீச்சுக் கோட்டிற்கு முன்னால் கால்கள் செல்வதைக் குறிக்கும்.
* பந்தை இருமுறை அடிப்பதும், களத்தைத் தடுப்பதும் 17 ஆம் நூற்றாண்டின் நிகழ்வுகளைத் தொடர்ந்து ஆட்டமிழப்பாகக் கருதப்பட்டது.
* பந்து வீசும் வரை இலக்குக் கவனிப்பாளர் நிதானமாகவும் அமைதியாகவும் இருக்க வேண்டும்;
* ஒரு புதிய மட்டையாளர் வருவதற்கு நடுவர்கள் இரண்டு நிமிடங்களையும், ஆட்டப்பகுதிக்கு இடையில் பத்து நிமிடங்களையும் அனுமதிக்க வேண்டும் (உணவு மற்றும் மழை இடைவேளைகள் தவிர்த்து);
* களத்தடுப்பாளர்கள் மேல்முறையீடு செய்யாவிட்டால் நடுவரால் மட்டையாளரை ஆட்டமிழக்கச் செய்ய முடியாது;
* நடுவருக்கு ஒரு குறிப்பிட்ட அளவு விருப்புரிமை அனுமதிக்கப்படுகிறது மற்றும் நடுவர் "ஒரே நீதிபதி" என்றும் "அவரது உறுதிப்பாடு முழுமையானதாக இருக்கும்" என்றும் தெளிவுபடுத்தப்பட்டுள்ளது.

1. ↑  "LAW CHANGES 2022 Full explanation of changes" (PDF). *lords.org*. பார்க்கப்பட்ட நாள் 2023-07-07.
**இந்திய தேசியத் திரைப்பட வளர்ச்சிக் கழகம்** (ஆங்கிலம்:National Film Development Corporation of India (NFDC).) இது ஒரு அகில இந்திய அரசு சார்ந்த இந்தியத் திரைப்படம் தயாரிப்பு நிறுவனம் ஆகும். மும்பையைத் தலைமையிடமாகக் கொண்டு 1975 ஆம் ஆண்டு நிறுவப்பட்டது. இது இந்தியாவின் மிகச் சிறந்த திரைப்படத்தை ஊக்குவிக்கும் நோக்கத்தில் இந்திய அரசால் நிறுவப்பட்ட நிறுவனமாகும்.

வரலாறு
------

இந்த நிறுவனம் 1975ஆம் ஆண்டில் நிறுவப்பட்டது. கடந்த பல்லாண்டுகளில் இந்தியத் தேசியத் திரைப்பட வளர்ச்சிக் கழகம் இந்தியத் திரைப்படத்துறையின் வளர்ச்சிக்காக பல்வகை சேவைகளை வழங்கி வருகிறது; குறிப்பாக 1970களில் இந்தியாவில் நிலவிய மாறுபட்ட புத்தலை திரைப்படங்களுக்கு ஊக்குவிக்கும் வண்ணம் நிதி உதவி மற்றும் பல வசதிகளை ஏற்படுத்திக் கொடுத்தது. இந்த நிறுவனமும் இதற்கு முன்னர் இருந்த திரைப்பட நிதிக் கழகமும் 300 திரைப்படங்களுக்கும் மேலாக நிதி உதவி வழங்கியும் தயாரித்தும் உள்ளன. இந்திய மொழிகளில் தயாரிக்கப்பட்ட இந்தத் திரைப்படங்கள் தேசிய அளவிலும் பன்னாட்டு அளவிலும் பல விருதுகளைப் பெற்றுள்ளன. அண்மையில் காசுமீரியில் எடுக்கப்பட்ட மூன்றாவதுத் திரைப்படமான *Bub* ('தந்தை') இந்நிறுவனத்தின் உதவியுடன் தயாரிக்கப்பட்டதாகும்.

இந்தியத் தேசியத் திரைப்பட வளர்ச்சிக் கழகத்தின் தற்போதையத் தலைவராக ரமேஷ் சிப்பி உள்ளார்; இதற்கு முன்னதாக ஓம் பூரி இருந்தார்.

1983இல் எட்டு அகாதமி விருதுகள் பெற்ற *காந்தி*யின் தயாரிப்பில் இந்தியத் தேசியத் திரைப்பட வளர்ச்சிக் கழகமும் முக்கியப் பங்காற்றி உள்ளது.

தயாரித்த திரைப்படங்கள்
----------------------

இந்தியாவின் பல்வேறு மொழி, கலாசார அடிப்படையில் இது வரையில் இந்த நிறுவனம் முன்னூறுக்கும் அதிகமான திரைப்படங்கள் எடுக்கப்பட்டுள்ளது. அவற்றில் சில மிகப் பெரிய விவாதங்களையும் தேசிய விருதுகளையும் பெற்றிருக்கின்றன.

அவற்றில் சில அட்டவணையில்:-

| ஆண்டு | திரைப்படம் | இயக்குனர் | மொழி |  |
| --- | --- | --- | --- | --- |
| 1997 | *கருவேலம்பூக்கள்* | பூமணி | தமிழ் | |
| 1990 | *மறுபக்கம்* | கே. எஸ். சேதுமாதவன் | தமிழ் |  |
| 2006 | *சாசனம்* | மகேந்திரன் | தமிழ் |  |
| 2000 | *அம்பேத்கர்* | ஜெபால் பாட்டேல் | ஆங்கிலம் |  |
| 2001 | *பாப் (தந்தை)* | ஜோதி சரூப் | காஷ்மீரி |  |
| 2008 | பையோஸ்கோப் | கே. எம். மதுசுதனன் | மலையாளம் |  |
| 2003 | பரிணாமம் | பி. வேணு | மலையாளம் |  |
|

ஆதாரங்கள்
---------

1. ↑  "NFDC: இந்தியத் திரைப்படத் துறை மற்றும் தயாரிப்பு விவரங்கள்". Nfdcindia.com. பார்க்கப்பட்ட நாள் 2010-08-02.
2. ↑  "NFDC: Filming in India, Shooting in India, Indian Movies, Indian Films & Cinema, Bollywood". Nfdcindia.com. பார்க்கப்பட்ட நாள் 2010-08-02.
3. ↑  "NFDC creates buzz in Cannes film market". *Indian Express*. 22 May 2008 இம் மூலத்தில் இருந்து 11 அக்டோபர் 2012 அன்று. பரணிடப்பட்டது.. .
4. ↑  "இந்திய தேசியத் திரைப்பட வளர்ச்சிக் கழகத்தின் திரைப்படங்கள்". பார்க்கப்பட்ட நாள் நவம்பர் 22 - 2012. `{{cite web}}`: Check date values in: `|accessdate=` (help)
[*தொடர்பிழந்த இணைப்பு*] தினமணி -சினிமா எக்ஸ்பிரஸ்
5. ↑

வெளியிணைப்பு
------------

* இந்திய தேசியத் திரைப்பட வளர்ச்சிக் கழகத் திரைப்படங்கள்
* இணையதள திரைப்பட தரவுத் தளத்தில் இந்திய தேசியத் திரைப்பட வளர்ச்சிக் கழகம்
**நிலம்பூர் ஆயிசா** (*Nilambur Ayisha*) என்பவர் மலையாளத் திரைப்படத்துறையிலும் மலையாள நாடகத் துறையிலும் பணிபுரியும் ஓர் இந்திய நடிகை ஆவார். இவர் ஒரு நாடகக் கலைஞராகத் தனது கலை வாழ்க்கையைத் தொடங்கினார். பின்னர் 1960களின் பிற்பகுதியிலும் 1970களிலும் மலையாளத் திரைப்படங்களில் துணை நடிகையாக நடித்தார். இவர் 50க்கும் மேற்பட்ட திரைப்படங்களில் நடித்துள்ளார். மலையாளத் திரைப்படங்கள் மற்றும் நாடகங்களில் நடித்த முதல் முஸ்லிம் சமூகத்தைச் சேர்ந்த பெண் இவர்.

மஞ்சு வாரியர் இவரது வாழ்க்கையைப் பற்றிய 2023 மலையாள மொழி வாழ்க்கை வரலாற்றுத் திரைப்படமான *ஆயிஷா*வில் நீலம்பூர் ஆயிசாவாக நடித்தார். அமீர் பள்ளிக்கல் இயக்கியுள்ள இந்தப் படத்தை ஜகாரியா முகமது தயாரித்துள்ளார்.

இளமை
----

ஆயிசா சென்னை மாகாணத்தில் ஆளுகையிலிருந்த நிலம்பூரில் பிறந்தார். பணக்கார குடும்பத்தில் பிறந்த இவர் கலைகளில் ஆர்வம் கொண்டிருந்தார். தனது 13 வயதில், 47 வயது முதியவரைத் திருமணம் செய்து கொண்டார். ஆனால் ஐந்தாவது நாளில் இவரது திருமண வாழ்க்கையில் முறிவு ஏற்பட்டு அப்போதிருந்து தனிமையில் வாழ்ந்தார்.

நடிகராக
-------

ஆயிசா 1950களில் நாடகங்களில் நடிக்கத் தொடங்கினார். 1953ஆம் ஆண்டில் தனது 16 வயதில் நாடக ஆசிரியர் ஈ. கே. அயாமுவின் இஜ்ஜு நல்லோர் மன்சனகன் நோக்கு (1953) மூலம் அறிமுகமானார். நாட்டின் பல்வேறு பகுதிகளில் 2,500க்கும் மேற்பட்ட அரங்குகளில் நாடக நிகழ்ச்சிகளில் பங்கேற்றுள்ளார். பின்னர் இவர் கே. டி. முகம்மது, வைக்கம் முகம்மது பஷீர், கான் கவில் மற்றும் பி. ஜே. ஆண்டனி போன்ற பிரபலக் கலைஞர்களுடன் நாடகங்களில் பணியாற்றினார். கே. டி. முகமது எழுதி இயக்கிய *இது பூமியானு*, *தீக்கனல்*, *சிருஷ்டி* மற்றும் *காஃபிர்* போன்ற நாடகங்களில் கதாநாயகியாக நடித்தார்.

1961ஆம் ஆண்டு இராஜேந்திரன் இயக்கிய *எலிபண்ட் குயின்* என்ற இந்தி திரைப்படத்தின் மூலம் இவர் திரைத்துறையில் நுழைந்தார். மற்ற நடிகர்களில் ஹெலன் மற்றும் ஆசாத் ஆகியோர் அடங்குவர். வேட்டையாடும் குடும்பத்தின் ஒரு பெண்ணாக நடித்தார். தனது சொந்த ஊரில் படமாக்கப்பட்டதால் இவருக்குப் படத்தில் அறிமுகம் கிடைத்தது. இந்த ஆண்டின் பிற்பகுதியில் மலையாளத்தில் தனது முதல் படமான கண்டம் பெச்சா கோட்டிலும் நடித்தார். இதைத் தொடர்ந்து *சுபைதா*, *குட்டிக்குப்பம்*, *ஒலவம் தீரவம்*, குப்பிவாள போன்ற இவர் நடித்த படங்கள் வெளிவந்தன.

விருதுகள்
---------

2002ஆம் ஆண்டில், ஆயிஷா தி கேரளச் சங்கீத நாடக அகாதமி விருதினைத் தனது நாடகப் பங்களிப்பிற்காகப் பெற்றார். நாடகத்திற்கான இவரது ஒட்டுமொத்தப் பங்களிப்புக்காக எஸ். எல். புரம் மாநில பரிசினையும் பெற்றுள்ளார். இவர் கேரள மாநில திரைப்பட விருதினை இரண்டாவது சிறந்த நடிகைக்காக *ஓமக்குயில் பாடும்போல்* திரைப்படத்திற்காக 2011இல் பெற்றார். 2011ஆம் ஆண்டில் பிரேம்ஜி விருதினைப் பெற்றார்.

வெளி இணைப்புகள்
---------------

* ஐ.எம்.டி.பி இணையத்தளத்தில் நிலம்பூர் ஆயிசா
* Nilambur Ayisha at MSI

மேற்கோள்கள்
-----------

1. ↑
2. ↑  "Nilambur Ayisha: India actor who survived religious hate and bullets" (in en-GB). *BBC News*. 2022-06-03. .
3. ↑  "Manju Warrier's film is a feel-good narrative woven out of Nilambur Ayisha's life". *OnManorama*. பார்க்கப்பட்ட நாள் 2023-07-10.
4. ↑  "Kerala Sangeetha Nataka Akademi Award: Drama". Department of Cultural Affairs, Government of Kerala. பார்க்கப்பட்ட நாள் 26 February 2023.
**மெகர்பானு கனம்** (1885 - 3 அக்டோபர் 1925) இந்தியாவின் வங்காள பிரபுவம்சத்தை சேர்ந்த பிரபல ஓவியக் கலைஞராவர். டாக்காவை ஆட்சி செய்த மூன்றாம் நவாப்பான, நவாப் அஹ்சனுல்லா குவாஜா மற்றும் அவரது மனைவி நவாப் பேகம் கம்ருன்னேசா ஆகியோரின் மகளாவார்.

ஆரம்ப கால வாழ்க்கை
------------------

பிரித்தானிய ராஜ்ஜியத்தின் டாக்காவில் 1885 ஆம் ஆண்டு டாக்கா நவாப் குடும்பத்தில் உள்ள அஹ்சன் மன்சிலில் கனம் பிறந்துள்ளார். டாக்காவின் அரச குடும்பத்தை சேர்ந்த இவரின் தந்தை, நவாப் குவாஜா அஹ்சனுல்லா மற்றும் இவரின் சகோதரரும் அடுத்த நவாபும் ஆன, நவாப் குவாஜா சலிமுல்லா ஆகியோர் குறிப்பிடத்தக்க அரசர்களாவர். வங்காளத்தில் உள்ள பெரும்பாலான பிரபுக்களைப் போல் இவரும் வீட்டிலேயே தன் படிப்பை பயின்றார். 1902 ம் ஆண்டு குவாஜா முகமது ஆசாமை இவர் மணந்துள்ளார்.

கலைத்திறமை
----------

கனம் தனது ஓவியங்களை தி மொஸ்லம் பாரத் என்ற மாத இதழுக்கு பிரசுரிக்க அனுப்பியுள்ளார். அந்த இதழில் இவரது ஓவியங்களைக்கண்ட காசி நஸ்ருல் இஸ்லாம் (பிற்காலத்தில் வங்காளத்தின் தேசியக்கவியாக அறிவிக்கப்பட்டவர்) அந்த ஓவியங்களின்பால் ஈர்க்கப்பட்டு, கேயபரேர் தாரணி என்ற கவிதையை எழுதினார். இந்த ஓவியங்கள் ஜூலை-ஆகஸ்ட் 1920 பதிப்பில் இக்கவிஞரின் கவிதையுடன் அதே மாத இதழில் வெளியிடப்பட்டது. ஒரு வங்காளப் பெண் கலைஞரின் ஓவியம் அச்சிதழில் வெளியிடப்பட்டது அதுவே முதன்முறையாகும். கனம் தனது சகோதரிகள் அக்தர்பானு மற்றும் பரிபானுவுடன் டாக்காவில் கம்ருன்னெஸ்ஸா பெண்கள் உயர்நிலைப் பள்ளியை பெண்களின் கல்விக்காக திறந்து அர்ப்பணித்தார். மேலும் உருது மாத இதழான ஜாது என்பதை பண ரீதியா ஆதரித்துள்ளார்..

இறப்பு
------

புகழ்பெற்ற ஓவியரான கனம் அக்டோபர் 3, 1925 அன்று பிரித்தானிய ராஜ்ஜியத்தின் கிழக்கு வங்காளத்தின் டாக்காவில் இறந்தார்.

மேற்கோள்கள்
-----------

1. ↑  "The official web site of the Dhaka Nawab Family". *nawabbari.com*. Archived from the original on 25 November 2017. பார்க்கப்பட்ட நாள் 2 November 2017.
2. ↑   (in en) *All India Reporter*. D.V. Chitaley. 1929. பக். 445. .
3. 1 2 3  Hayat, Anupam. "Khanam, Meherbanu". *Banglapedia* (in ஆங்கிலம்). பார்க்கப்பட்ட நாள் 2 November 2017.